title: Id-Deċiżjoni tal-Kunsill ta' l-1 ta' Marzu 1984 dwar il-konklużjoni tal-Protokoll li jikkonċerna żoni speċjalment protetti tal-Mediterran

text:
Avviż Legali Importanti

|

31984D0132

Official Journal L 068 , 10/03/1984 P. 0036 - 0045 Spanish special edition: Chapter 15 Volume 5 P. 0004  Portuguese special edition Chapter 15 Volume 5 P. 0004

		Id-Deċiżjoni tal-Kunsillta' l-1 ta' Marzu 1984dwar il-konklużjoni tal-Protokoll li jikkonċerna żoni speċjalment protetti tal-Mediterran(84/132/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 235 tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew [1],Billi l-programmi ta' azzjoni tal-Komunitajiet Ewropej dwar l-ambjent [2] jenfasizzaw il-bżonn tal-protezzjoni u l-purifikazzjoni tal-baħar, biex ikun jista' jibqa' jwettaq il-parti tiegħu fil-priservazzjoni u l-iżvilupp ta' speċi, u biex iżomm il-bilanċ ekoloġiku vitali;Billi t-tieni programm ta' azzjoni tal-Komunitajiet Ewropej dwar l-ambjent jenfasizza l-bżonn urġenti ta' soluzzjonijiet internazzjonali għall-problemi ta' l-iżvilupp u l-maniġġjar ekoloġiku tar-reġjuni tal-kosta;Billi t-tielet programm ta' azzjoni tal-Komunitajiet Ewropej dwar l-ambjent [3], li tiegħu l-Kunsill u r-rappreżentanti tal-Gvernijiet ta' l-Istati Membri approvaw il-prinċipji ewlenin fis-7 ta' Frar 1983, jagħmel referenza partikolari għall-bżonn ta' politika razzjonali għall-ħarsien u l-maniġġjar ta' riżorsi naturali;Billi l-koperazzjoni mal-pajjiżi li qed jiżviluppaw, u b'mod partikolari mas-sieħba tal-Komunità fil-Mediterran, għall-finijiet li jiġi mħares l-ambjent hi waħda mill-għanijiet tat-tieni programm ta' azzjoni tal-Komunitajiet Ewropej dwar l-ambjent:Billi l-Artikolu 4 tal-Konvenzjoni dwar il-ħarsien tal-Baħar Mediterran kontra t-tniġġis, approvat mill-Komunità bid-Deċiżjoni 77/585/KEE [4], jagħti s-setgħa lill-partijiet kontraenti li jadottaw Protokolli Addizzjonali li jippreskrivu miżuri, proċeduri u standards dwar l-implimentazzjoni ta' l-imsemmija Konvenzjoni; billi, skond dan l-Artikolu, l-Istati tal-Mediterran rappreżentati f'konferenza ta' plenipotenzjarji li saret f'Ginevra fit-2 ut-3 ta' April 1982 iffirmaw Protokoll dwar żoni speċjalment protetti tal-Mediterran:Billi l-Komunità approvat ukoll, bid-Deċiżjoni 75/585/KEE, il-Protokoll dwar il-prevenzjoni ta' tniġġis tal-Baħar Mediterran bir-rimi minn fuq vapuri u inġenji ta' l-ajru, u, bid-Deċiżjoni 81/420/KEE [5], il-Protokoll dwar il-koperazzjoni fil-ġlieda kontra t-tniġġis tal-Baħar Mediterran bi żjut u sustanzi oħra li jagħmlu l-ħsara f'każi ta' emerġenza u, bid-Deċiżjoni 83/101/KEE [6], il-Protokoll dwar il-ħarsien tal-Baħar Mediterran minn sorsi ta' tniġġis minn fuq l-art;Billi l-Protokoll dwar żoni speċjalment protetti fil-Mediterran jiddisponi għall-possibbiltà ta' l-adozzjoni ta' miżuri dwar kummerċ, importazzjonijiet u esportazzjonijiet ta' fawna u flora protetti minnu u jista', għalhekk, jaffettwa l-politika kummerċjali komuni u l-moviment liberu ta' oġġetti bejn Stati Membri;Billi xi disposizzjonijiet tal-Protokoll imsemmi jistgħu jaffettwaw id-Direttiva tal-Kunsill 76/464/KEE ta' l-4 ta' Mejju 1976 dwar tniġġis kawżat minn xi sustanzi perikolużi mormija fl-ambjent akkwatiku tal-Komunità [7], id-Direttiva tal-Kunsill 79/409/KEE tat-2 ta' April 1979 dwar il-konservazzjoni ta' għasafar selvaġġi [8], id-Direttiva tal-Kunsill 79/923/KEE tat-30 ta' Ottubru 1979 dwar il-kwalità meħtieġa ta' l-ilmijiet bi frott tal-baħar bil-qoxra [9] u r-Regolament tal-Kunsill (KEE) Nru 348/81 ta' l-20 ta' Jannar 1981 dwar regoli komuni għall-importazzjonijiet ta' prodotti ċetaċei [10];Billi l-Protokoll imsemmi jimmira biex ikunu mħarsa r-riżorsi naturali komuni tar-reġjun, biex tkun ippriservata d-diversità ta' l-ispeċi indiġeni u biex jitħarsu xi abitazzjonijiet naturali billi jkunu stabbiliti numru ta' żoni speċjalment protetti;Billi l-biċċa l-kbira tal-firmatarji tal-Konvenzjoni dwar il-ħarsien tal-Baħar Mediterran kontra t-tniġġis u tal-Protokolli annessi igawdu, fil-qafas tal-politika ġenerali tal-Komunità dwar il-Mediterran, relazzjoni speċjali mal-Komunità, partikolarment dwar koperazzjoni; billi l-Protokoll dwar iż-żoni speċjalment protetti tal-Mediterran jippreskrivi regoli dettaljati għal koperazzjoni bħal din fis-setturi li jkopri;Billi l-Komunità ffirmat il-Protokoll imsemmi fit-30 ta' Marzu 1983;Billi l-Komunità se tieħu sehem fl-implimentazzjoni tal-Protokoll imsemmi billi teżerċita l-kompetenza tagħha kif jirriżulta mir-regoli komuni eżistenti kif ukoll minn dawk miksuba b'riżultat ta' atti fil-ġejjieni li jkunu adottati mill-Kunsill, u billi tuża r-riżultati ta' azzjonijiet tal-Komunità (stħarriġ-skambju ta' informazzjoni) fl-oqsma konċernati;Billi jidher meħtieġ li l-Komunità għandha tapprova l-Protokoll imsemmi biex tikseb, matul it-tħaddim tas-suq komuni, wieħed mill-għanijiet preskritti mill-Komunità fil-qasam tal-ħarsien ta' l-ambjent u tal-kwalità tal-ħajja; billi, minħabba li t-Trattat ma jagħtix is-setgħat speċifiċi ta' azzjoni meħtieġa għall-adozzjoni ta' din id-Deċiżjoni, wieħed għandu jaqa' fuq l-Artikolu 235 tiegħu,IDDEĊIEDA DAN LI ĠEJ:Artikolu 1Il-Protokoll dwar iż-żoni speċjalment protetti tal-Mediterran hu hawnhekk approvat f'isem il-Komunità Ekonomika Ewropea.It-test tal-Protokoll hu mehmuż ma' din id-Deċiżjoni.Artikolu 2Il-President tal-Kunsill għandu jiddepożita l-atti kif previst fl-Artikolu 18 tal-Protokoll imsemmi fl-Artikolu 1.Magħmul fi Brussel, fl-1 ta' Marzu 1984.Għall-KunsillIl-PresidentH. Bouchardeau[1] ĠU C 322, tat-28.11.1983, pġ. 278.[2] ĠU C 112, ta' l-20.12.1973, pġ. 1 u ĠU C 139, tat-13.6.1977, pġ. 1.[3] ĠU C 46, tas-17.2.1983, pġ. 1.[4] ĠU L 240, tad-19.9.1977, pġ. 19.[5] ĠU L 162, tad-19.6.1981, pġ. 4.[6] ĠU L 67, tat-12.3.1983, pġ. 1.[7] ĠU L 129, tat-18.5.1973, pġ. 23.[8] ĠU L 103, tal-25.4.1979, pġ. 1.[9] ĠU L 281, ta' l-10.11.1979, pġ. 47.[10] ĠU L 39, tat-12.2.1981, pġ. 1.--------------------------------------------------PROTOKOLLconcerning Mediterranean specially protected areasIL-PARTIJIET KONTRAENTI TA' DAN IL-PROTOKOLL,BILLI HUMA PARTIJIET TAL-KONVENZJONI dwar il-ħarsien tal-Baħar Mediterran kontra t-tniġġis, iffirmata f'Barċellona fis-16 ta' Frar 1976,KONXJI tal-periklu li qed jhedded l-ambjent taż-żona sħiħa tal-Baħar Mediterran, minħabba l-attivitajiet dejjem jiżdiedu tal-bniedem fir-reġjunWAQT LI JIKKUNSIDRAW il-karatteristiċi idrografiċi u ekoloġiċi taż-żona tal-Baħar Mediterran,WAQT LI JENFASIZZAW l-importanza li jipproteġu u, kif approprjat, itejbu l-istat tar-riżorsi naturali u s-siti naturali tal-Baħar Mediterran, kif ukoll tal-wirt kulturali fir-reġjun, fost mezzi oħra bl-istabbiliment ta' żoni speċjalment protetti inklużi żoni marini u l-ambjent tagħhomWAQT LI JIXTIEQU li jistabbilixxu koperazzjoni sħiħa bejniethom biex jinkiseb dak il-għan,FTIEHMU KIF ĠEJ:Artikolu 11. Il-Partijiet Kontraenti ta' dan il-Protokoll (hawnhekk iżjed 'il quddiem imsejħa "il-Partijiet") għandhom jieħdu l-miżuri xierqa kollha biex jipproteġu dawk iż-żoni marini li huma importanti għas-salvagward tar-riżorsi naturali u s-siti naturali taż-żona tal-Baħar Mediterran, kif ukoll għas-salvagward tal-wirt kulturali tagħhom fir-reġjun.2. Xejn f'dan il-Protokoll m'għandu jippreġudika l-kodifikazzjoni u l-iżvilupp tal-liġi dwar il-baħar tal-Konferenza ta' l-Istati Uniti dwar il-Liġi dwar il-Baħar imlaqqgħa skond ir-riżoluzzjoni 2750 Ċ (XXV) ta' l-Assemblea Ġenerali tan-Nazzjonijiet Uniti, u lanqas il-pretensjonijiet u l-veduti legali preżenti u futuri ta' xi Stat dwar il-liġi tal-baħar u n-natura u l-firxa ta' ġurisdizzjoni tal-kosta u ta' l-Istat tal-bandiera.Artikolu 2Għall-finijiet tad-deskrizzjoni taż-żoni speċjalment protetti (hawnhekk iżjed 'il quddiem imsejħa "żoni protetti"), iż-żona li għaliha japplika dan il-Protokoll hi ż-żona tal-Baħar tal-Mediterran kif imfissra fl-Artikolu 1 tal-Konvenzjoni dwar il-ħarsien tal-Baħar Mediterran kontra t-tniġġis (hawnhekk iżjed 'il quddiem imsejħa "il-Konvenzjoni"); waqt li hu mifhum li, għall-finijiet tal-Protokoll preżenti, għandha tkun limitata għall-ilmijiet territorjali tal-Partijiet u tista' tinkludi ilmijiet lejn in-naħa ta' l-art tal-linja bażi li minnha jitkejjel il-wisa' tal-baħar territorjali u li tasal, fil-każ ta' kanali ta' l-ilma, sal-limitu ta' l-ilma ħelu. Tista' wkoll tinkludi artijiet mistagħdra jew żoni fil-kosta nominati minn kull PartiArtikolu 31. Il-Partijiet għandhom, sa fejn possibbli, jistabbilixxu żoni protetti u jagħmlu ħilithom biex iwettqu l-azzjoni meħtieġa biex tħares dawk iż-żoni u, kif approprjat, jirrestawrawhom, kemm jista' jkun malajr.2. Żoni bħal dawn għandhom jiġu stabbiliti biex jissalvagwardaw b'mod partikolari:(a) - siti ta' valur bijoloġiku u ekoloġiku,- id-diversità ġenetika, kif ukoll il-livelli sodisfaċenti ta' popolazzjoni, ta' speċi, u ta' fejn ibejtu u jgħixu,- tipi rappreżentattivi ta' ekosistemi, kif ukoll il-proċessi ekoloġiċi;(b) siti ta' importanza partikolari minħabba l-interess xjentifiku, estetiku, storiku, arkeoloġiku, kulturali jew edukattiv tagħhom.Artikolu 4Il-Partijiet ta' dan il-Protokoll għandhom, fl-ewwel laqgħa tagħhom, jifformolaw u jadottaw, jekk hemm bżonn b'koperazzjoni ma' l-organizzazzjonijiet internazzjonali kompetenti, linji ta' gwida komuni u, jekk meħtieġ, standards jew kriterji li jittrattaw b'mod partikolari dwar:(a) l-għażla ta' żoni protetti;(b) l-istabbiliment ta' żoni protetti;(ċ) l-amministrazzjoni ta' żoni protetti;(d) in-notifikazzjoni ta' informazzjoni dwar żoni protetti.Artikolu 5Il-Partijiet jistgħu jsaħħu l-ħarsien ta' żona protetta billi jistabbilixxu, fiż-żona li għaliha japplika dan il-Protokoll, żona jew żoni separati li fihom l-attivitajiet ikunu inqas strettament ristretti waqt li jibqgħu konformi ma' l-iskopijiet taż-żona protetta.Artikolu 61. Jekk xi parti jkollha l-ħsieb li tistabbilixxi żona protetta li tmiss mal-fruntiera jew mal-limiti taż-żona ta' ġurisdizzjoni nazzjonali ta' Parti oħra, l-awtoritajiet kompetenti taż-żewġ Partijiet għandhom jippruvaw jikkonsultaw lil xulxin bil-ħsieb li jaslu fi ftehim dwar il-miżuri li għandhom jittieħdu u għandhom, fost ħwejjeġ oħra, jeżaminaw il-possibbiltà ta' l-istabbiliment mill-Parti l-oħra ta' żona protetta korrispondenti jew l-adozzjoni minnha ta' xi miżura xierqa oħra.2. Jekk Parti jkollha l-ħsieb tistabbilixxi żona protetta li tmiss mal-fruntiera jew mal-limiti taż-żona ta' ġurisdizzjoni nazzjonali ta' Stat li ma' jkunx parti minn dan il-Protokoll, il-Parti għandha tipprova taħdem flimkien ma' l-awtoritajiet kompetenti ta' dak l-Istat bil-ħsieb li jsiru l-konsultazzjonijiet imsemmija fil-paragrafu 1.3. Jekk żoni protetti li jmissu ma' xulxin ikunu stabbiliti minn żewġ Partijiet, jew minn Parti waħda u minn Stat li ma jkunx parti minn dan il-Protokoll, arranġamenti speċjali jistgħu jiddisponu għall-mezzi li permezz tagħhom il-konsultazzjoni jew il-kollaborazzjoni maħsuba fil-paragrafi 1 u 2 rispettivament jistgħu jitwettqu.4. Jekk Stat li ma jkunx parti minn dan il-Protokoll jagħmel il-ħsieb li jistabbilixxi żona protetta li tkun tmiss mal-fruntiera jew mal-limiti taż-żona ta' ġurisdizzjoni nazzjonali ta' xi Parti minn dan il-Protokoll, dan ta' l-aħħar għandu jipprova jaħdem flimkien ma' dak l-Istat bil-ħsieb li jsiru konsultazzjonijiet, u possibbilment li jiġi konkluż arranġament speċjali kif imsemmi fil-paragrafu 3.Artikolu 7Il-Partijiet, wara li jkunu kkunsidraw l-għanijiet li jridu jintlaħqu wara li jkunu kkunsidraw il-karatteristiċi ta' kull żona protetta, għandhom, f'konformità mar-regoli tal-liġi internazzjonali, jieħdu l-miżuri meħtieġa progressivament, li jistgħu jinkludu:(a) l-organizzazzjoni ta' sistema ta' ippjanar u tmexxija;(b) il-projbizzjoni ta' tfigħ jew rimi ta' skart jew materjal ieħor li jista' jgħarraq iż-żona protetta;(ċ) ir-regolamentazzjoni tal-passaġġ ta' vapuri jew ta' waqfien jew ankrar;(d) ir-regolamentazzjoni ta' sajd u kaċċa u l-qbid ta' annimali u l-ħsad ta' pjanti;(e) il-projbizzjoni tal-qerda ta' ħajja ta' pjanti jew annimali u ta' l-introduzzjoni ta' speċi eżotiċi;(f) ir-regolamentazzjoni ta' xi att li jista' jkun ta' ħsara jew disturb għall-fawna jew il-flora, inkluża l-introduzzjoni ta' speċi indiġeni żooloġiċi jew botaniċi;(g) ir-regolamentazzjoni ta' kull attività li tinvolvi l-esplorazzjoni jew l-isfruttament ta' qiegħ il-baħar jew tas-sediment tiegħu jew xi modifikazzjoni tal-profil ta' qiegħ il-baħar;(h) ir-regolamentazzjoni ta' kull attività li tinvolvi xi modifikazzjoni tal-profil tal-ħamrija jew l-isfruttament tas-saff ħamrija ta' taħt il-wiċċ ta' l-art li tifforma parti miż-żona marina protetta;(i) ir-regolamentazzjoni ta' kull attività arkeoloġika u tat-tneħħija ta' kull oġġett li jista' jiġi meqjus bħala oġġett arkeoloġiku;(j) ir-regolamentazzjoni tal-kummerċ ta' importazzjoni u esportazzjoni ta' annimali, partijiet ta' annimali, pjanti, partijiet ta' pjanti u oġġetti arkeoloġiċi li joriġinaw minn żoni protetti u li jkunu suġġetti għal miżuri ta' protezzjoni;(k) kull miżura oħra maħsuba biex tissalvagwardja l-proċessi ekoloġiċi u bijoloġiċi f'żoni protetti.Artikolu 81. Il-Partijiet għandhom jagħtu pubbliċità lill-istabbiliment ta żoni protetti, kif ukoll taż-żoni li għalihom hemm provvediment fl-Artikolu 5, u lill-markar tagħhom u lir-regolamenti li japplikaw għalihom.2. L-informazzjoni msemmija fil-paragrafu 1 għandha tiġi notifikata lill-Organizzazzjoni indikata fl-Artikolu 13 tal-Konvenzjoni (hawnhekk iżjed 'il quddiem imsejħa "l-Organizzazzjoni") li għandha tiġbor u żżomm aġġornat direttorju ta' żoni protetti fiż-żona li għaliha japplika dan il-Protokoll. Il-Partijiet għandhom jgħaddu lill-Organizzazzjoni l-informazzjoni kollha meħtieġa għal dak il-għan.Artikolu 91. Il-Partijiet għandhom, waqt li jippromulgaw miżuri ta' protezzjoni, jikkunsidraw l-attivitajiet tradizzjonali tal-popolazzjonijiet lokali. Sa fejn hu assolutament possibbli, l-ebda eżenzjoni li tingħata għal din ir-raġuni ma għandha tkun tali li:(a) tipperikola ż-żamma ta' ekosistemi protetti skond it-termini tal-Protokoll preżenti jew il-proċessi bijoloġiċi li jgħinu għaż-żamma ta' dawk l-ekosistemi;(b) tikkawża l-estinzjoni jew it-tnaqqis sostanzjali ta' numri ta' individwi li jiffurmaw l-ispeċi jew il-popolazzjoni ta' annimali u pjanti fi ħdan l-ekosistemi protetti, jew xi speċi jew popolazzjonijiet konnessi ekoloġikament, b'mod partikolari speċi li jimxu minn post għal ieħor u speċi rari, fil-periklu jew endemiċi2. Partijiet li jagħmlu eżenzjonijiet fir-rigward ta' miżuri protettivi jew li ma japplikawx miżuri bħal dawn strettament għandhom jinfurmaw b'dan lill-organizzazzjonijiet.Artikolu 10Il-Partijiet għandhom jinkoraġġixxu u jiżviluppaw stħarriġ xjentifiku u tekniku dwar iż-żoni protetti tagħhom u l-wirt arkeoloġiku ta' dawk iż-żoni.Artikolu 11Il-Partijiet għandhom jippruvaw jinfurmaw lill-pubbliku kollu kemm jista' jkun dwar it-tifsir u l-interess taż-żoni protetti u t-tagħrif xjentifiku li jista' jinkiseb minnhom mill-lat kemm ta' konservazzjoni tan-natura u kemm ta' arkeoloġija. Din l-informazzjoni għandu jkollha post xieraq fi programmi edukattivi dwar l-ambjent u l-istorja. Il-Partijiet għandhom jippruvaw jinkoraġġixxu l-parteċipazzjoni tal-pubbliku tagħhom u ta' l-organizzazzjonijiet tagħhom għall-konservazzjoni tan-natura b'miżuri xierqa meħtieġa għall-protezzjoni taż-żoni konċernati.Artikolu 12Il-Partijiet għandhom, sa fejn hu possibbli, jistabbilixxu programm ta' koperazzjoni biex jikkordinaw l-istabbiliment, l-ippjanar, l-amministrazzjoni u l-konservazzjoni ta' żoni protetti, bil-ħsieb li joħolqu network ta' żoni protetti fir-reġjun tal-Mediterran, waqt li jikkunsidraw sew in-networks eżistenti, speċjalment dawk ta' riservi bijosferiċi ta' l-Unesco. Għandu jkun hemm bdil regolari ta' informazzjoni dwar il-karatteristiċi taż-żoni protetti, l-esperjenzi miksuba u l-problemi li jkunu nqalgħu.Artikolu 13Il-Partijiet għandhom, skond il-proċeduri preskritti fl-Artikolu 14, jibdlu informazzjoni xjentifika u teknika dwar stħarriġ kurrenti jew ippjanat u r-riżultati mistennija. Għandhom, sa fejn hu possibbli, jikkordinaw l-istħarriġ tagħhom. Għandhom barra minn hekk, jiddefinixxu flimkien jew jistandardizzaw il-metodi xjentifiċi li għandhom ikunu applikati fl-għażla, fit-tmexxija u fil-monitoraġġ ta' żoni protetti.Artikolu 141. Waqt li japplikaw il-prinċipji ta' koperazzjoni preskritti fl-Artikoli 12 u 13, il-Partijiet għandhom jgħaddu lill-Organizzazzjoni:(a) informazzjoni paragunabbli dwar il-monitoraġġ ta' l-iżvilupp bijoloġiku ta' l-ambjent tal-Mediterran;(b) rapporti, pubblikazzjonijiet u informazzjoni ta' natura xjentifika, amministrattiva u legali, b'mod partikolari:- dwar il-miżuri meħuda mill-Partijiet skond dan il-Protokoll għall-ħarsien taż-żoni protetti,- dwar l-ispeċi preżenti fiż-żoni protetti,- dwar xi theddid għal dawk iż-żoni, speċjalment dak li jkun ġej minn sorsi ta' tniġġis li ma jkunux fil-kontroll tagħhom.2. Il-Partijiet għandhom jinnominaw persuni responsabbli għaż-żoni protetti. Dawk il-persuni għandhom jiltaqgħu għall-inqas darba kull sentejn biex jiddiskutu suġġetti ta' interess komuni u speċjalment biex jagħmlu rakkomandazzjonijiet dwar informazzjoni xjentifika, amministrattiva u legali kif ukoll l-istandardizzazzjoni u l-proċessar ta' data.Artikolu 151. Il-Partijiet għandhom, direttament jew bl-għajnuna ta' organizzazzjonijiet kompetenti reġjonali jew internazzjonali jew bilateralment, jikkoperaw, mad-dħul fis-seħħ ta' dan il-Protokoll, biex jifformolaw u jimplimentaw programmi ta' għajnuna reċiproka u ta' għajnuna għal dawk il-pajjiżi li qed jiżviluppaw li juru interess fiha fl-għażla, fl-istabbiliment u fl-amministrazzjoni ta' żoni protetti.2. Il-programmi maħsuba fil-paragrafu 1 għandhom jirrelataw, b'mod partikolari, għall-istħarriġ tal-persunal xjentifiku u tekniku, għall-istħarriġ xjentifiku u l-akkwist, l-utilizzazzjoni u l-produzzjoni minn dawk il-pajjiżi ta' tagħmir approprjat fuq termini vantaġġużi li jridu jiġu miftiehma bejn il-Partijiet konċernati.Artikolu 16Tibdil fid-delimitazzjoni jew l-istatus legali ta' żona protetta jew is-soppressjoni totali jew parzjali ta' żona bħal din ma jistax isir ħlief bi proċedura simili għal dik segwita għall-istabbiliment tagħha.Artikolu 171. Il-laqgħat ordinarji tal-Partijiet ta' dan il-Protokoll għandhom isiru flimkien mal-laqgħat ordinarji tal-Partijiet Kontraenti għall-Konvenzjoni li jsiru skond l-Artikolu 14 tal-Konvenzjoni. Il-Partijiet jistgħu ukoll jagħmlu laqgħat straordinarji skond dak l-Artikolu.2. Għandha tkun il-funzjoni tal-laqgħat tal-Partijiet ta' dan il-Protokoll, li b'mod partikolari:(a) tinżamm taħt reviżjoni l-implimentazzjoni ta' dan il-Protokoll;(b) tkun ikkunsidrata l-effikaċja tal-miżuri adottati, waqt li titqies b'mod partikolari iż-żona li għaliha japplika dan il-Protokoll, u li jkun eżaminat il-bżonn ta' miżuri oħra, b'mod partikolari fl-għamla ta' annessi, jew li jkun ippjanat, jekk meħtieġ, xi tibdil għal dik iż-żona, skond id-disposizzjonijiet ta' l-Artikolu 16 tal-Konvenzjoni;(ċ) ikun adottat, rivedut u emendat kif meħtieġ kull l-Anness ta' dan il-Protokoll;(d) ikun monitorjat l-istabbiliment u l-iżvilupp tan-network ta' żoni protetti kif previst fl-Artikolu 12, u biex jiġu adottati linji ta' gwida li jiffaċilitaw l-istabbiliment u l-iżvilupp ta' dik is-sistema u biex tiżdied il-koperazzjoni bejn il-Partijiet;(e) jiġu kkunsidrati r-rakkomandazzjonijiet magħmula fil-laqgħat minn persuni responsabbli għaż-żoni protetti, kif previst fl-Artikolu 14(2);(f) jiġu kkunsidrati r-rapporti mibgħuta mill-Partijiet lill-Organizzazzjoni skond l-Artikolu 20 tal-Konvenzjoni u kull informazzjoni oħra li l-Partijiet jistgħu jibagħtu lill-Organizzazzjoni jew lill-laqgħa tal-Partijiet.Artikolu 181. Id-disposizzjonijiet tal-Konvenzjoni dwar kull protokoll għandhom japplikaw fir-rigward ta' dan il-Protokoll.2. Ir-regoli dwar proċedura u r-regoli finanzjarji adottati skond l-Artikolu 18(2) tal-Konvenzjoni għandhom japplikaw fir-rigward ta' dan il-Protokoll, sakemm il-Partijiet ta' dan il-Protokoll ma jiftiehmux mod ieħor.3. Dan il-Protokoll għandu jinfetaħ għall-iffirmar, f'Ġinevra fit-3 u l-4 ta' April 1982, u f'Madrid mill-5 ta' April 1982 sat-2 ta' April 1983 minn kull Parti Kontraenti tal-Konvenzjoni u kull Stat mistieden għall-Konferenza ta' plenipotenzarji tal-Protokoll dwar żoni speċjalment protetti tal-Mediterran, li saret f'Ġinevra fit-2 u t-3 ta' April 1982. Għandha wkoll tkun miftuħa għall-iffirmar mill-5 ta' April 1982 sat-2 ta' April 1983 minn kull għaqda reġjonali ekonomika li għall-inqas waħda minnhom trid tkun Stat tal-kosta fiż-żona tal-Baħar Mediterran u li tkun teżerċita kompetenza f'oqsma koperti minn dan il-Protokoll.4. Dan il-Protokoll għandu jkun suġġett għal ratifika, aċċettazzjoni jew approvazzjoni. Dokumenti ta' ratifika, aċċettazzjoni jew approvazzjoni għandhom ikunu depożitati mall-Gvern ta' Spanja, li għandu jassumi l-funzjonijiet ta' depożitarju.5. Mit-3 ta' April 1983, dan il-Protokoll għandu jkun miftuħ għall-adeżjoni mill-Partijiet Kontraenti tal-Konvenzjoni u għal kull Stat jew għaqda msemmija fil-paragrafu 3.6. Dan il-Protokoll għandu jidħol fis-seħħ fit-30 jum wara d-depożitu ta' mill-inqas sitt dokumenti ta' ratifika, aċċettazzjoni jew approvazzjoni ta', jew adeżjoni ma', il-Protokoll.B'xhieda ta' dan, l-iffirmati ta' hawn taħt, billi huma debitament awtorizzati, iffirmaw dan il-Protokoll.Magħmul f'Ġinevra illum 3 ta' April ta' l-elf disa' mija u tnejn u tmenin f'kopja waħda bil-lingwa Għarbija, Ingliża, Franċiża u Spanjola, bl-erba' testijiet ikunu ugwalment awtorevoli.--------------------------------------------------


title: 2011/82/UE: Deċiżjoni tal-Kunsill tal- 31 ta’ Jannar 2011 dwar il-konklużjoni tal-Ftehim bejn l-Unjoni Ewropea u l-Konfederazzjoni Svizzera li jistabbilixxi t-termini u l-kundizzjonijiet għall-parteċipazzjoni tal-Konfederazzjoni Svizzera fil-programm “Żgħażagħ fl-Azzjoni” u fil-programm ta’ azzjoni fil-qasam tat-tagħlim tul il-ħajja kollha (2007-2013)

text:
               8.2.2011

               MT

               Il-Ġurnal Uffiċjali tal-Unjoni Ewropea

               L 32/1

         DEĊIŻJONI TAL-KUNSILL
   tal-31 ta’ Jannar 2011
   dwar il-konklużjoni tal-Ftehim bejn l-Unjoni Ewropea u l-Konfederazzjoni Svizzera li jistabbilixxi t-termini u l-kundizzjonijiet għall-parteċipazzjoni tal-Konfederazzjoni Svizzera fil-programm “Żgħażagħ fl-Azzjoni” u fil-programm ta’ azzjoni fil-qasam tat-tagħlim tul il-ħajja kollha (2007-2013)
   (2011/82/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikoli 165(4) u 166(4), flimkien mal-Artikolu 218(6)(a) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Il-Kummissjoni nnegozjat, f’isem l-Unjoni Ewropea, il-Ftehim bejn l-Unjoni Ewropea u l-Konfederazzjoni Svizzera li jistabbilixxi t-termini u l-kondizzjonijiet għall-parteċipazzjoni tal-Konfederazzjoni Svizzera fil-programm “Żgħażagħ fl-Azzjoni” u fil-programm ta’ azzjoni fil-qasam tat-tagħlim tul il-ħajja kollha (2007-2013) (minn hawn ‘il quddiem imsejjaħ “il-Ftehim”), stabbiliti rispettivament mid-Deċiżjonijiet Nru 1719/2006/KE (1) u Nru 1720/2006/KE (2) tal-Parlament Ewropew u tal-Kunsill tal-15 ta’ Novembru 2006.

               (2)

               Il-Ftehim kien ġie ffirmat, f’isem l-Unjoni, fil-15 ta’ Frar 2010, suġġett għall-konklużjoni tiegħu f’data aktar tard, b’mod konformi mad-Deċiżjoni tal-Kunsill 2010/195/UE (3).

               (3)

               Il-Ftehim għandu jiġi konkluż,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u l-Konfederazzjoni Svizzera li jistabbilixxi t-termini u l-kondizzjonijiet għall-parteċipazzjoni tal-Konfederazzjoni Svizzera fil-programm “Żgħażagħ fl-Azzjoni” u fil-programm ta’ azzjoni fil-qasam tat-tagħlim tul il-ħajja kollha (2007-2013) (minn hawn ‘il quddiem imsejjaħ “il-Ftehim”) huwa b’dan approvat f’isem l-Unjoni (4).
   Artikolu 2
   Il-President tal-Kunsill għandu, f’isem l-Unjoni, jagħti n-notifiki previsti fl-Artikoli 3 u 5 tal-Ftehim.
   Artikolu 3
   Il-Ftehim huwa relatat mal-Ftehim bejn il-Komunità Ewropea u l-Istati Membri tagħha, minn naħa waħda, u l-Konfederazzjoni Svizzera, min-naħa l-oħra, dwar il-moviment liberu tal-persuni (5) (minn hawn ‘il quddiem imsejjaħ “il-Ftehim dwar il-Moviment liberu tal-persuni”), konkluż bid-Deċiżjoni 2002/309/KE, Euratom (6) tal-Kunsill u tal-Kummissjoni kif previst fl-Artikolu 3 tal-Ftehim.
   Artikolu 4
   Fil-każ li jintemm il-Ftehim, il-Kummissjoni għandha tkun awtorizzata li ssolvi l-konsegwenzi ta’ dan it-tmiem mal-Isvizzera b’mod konformi mal-Artikolu 3 tal-Ftehim.
   Artikolu 5
   Il-pożizzjoni tal-Unjoni fir-rigward tad-deċiżjonijiet tal-Kumitat Konġunt tal-Ftehim dwar il-moviment liberu tal-persuni msemmi fl-Artikolu 4 tal-Ftehim (minn hawn ‘il quddiem “il-Kumitat Konġunt”) għandha tiġi deċiża mill-Kummissjoni meta jkollhom isiru emendi għall-Annessi għall-Ftehim sabiex dawn jiġu adattati għall-emendi fl-atti tal-Unjoni msemmija fil-Ftehim. Għad-deċiżjonijiet kollha l-oħra tal-Kumitat Konġunt li jikkonċernaw emendi għall-Annessi għall-Ftehim, il-pożizzjoni tal-Unjoni għandha tiġi deċiża mill-Kummissjoni wara konsultazzjoni mal-kumitat tal-programm “Żgħażagħ fl-Azzjoni” u/jew il-kumitat tal-programm ta’ azzjoni fil-qasam tal-edukazzjoni tul il-ħajja kollha kif applikabbli skont il-proċedura msemmija fl-Artikolu 9(2) tad-Deċiżjoni Nru 1719/2006/KE u fl-Artikolu 10(2) tad-Deċiżjoni Nru 1720/2006/KE.
   Artikolu 6
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, il-31 ta’ Jannar 2011.

            Għall-Kunsill

            Il-President

         C. ASHTON

      (1)  ĠU L 327, 24.11.2006, p. 30.

      (2)  ĠU L 327, 24.11.2006, p. 45.

      (3)  ĠU L 87, 7.4.2010, p. 7.

      (4)  Il-Ftehim ġie ppubblikat fil-ĠU L 87, 7.4.2010, p. 9 flimkien mad-Deċiżjoni dwar l-iffirmar u l-applikazzjoni provviżorja.

      (5)  ĠU L 114, 30.4.2002, p. 6.

      (6)  ĠU L 114, 30.4.2002, p. 1.


title: 2010/733/UE: Deċiżjoni tal-Kunsill tad- 29 ta’ Novembru 2010 li taħtar membru supplenti Finlandiż fil-Kumitat tar-Reġjuni

text:
               2.12.2010

               MT

               Il-Ġurnal Uffiċjali tal-Unjoni Ewropea

               L 316/9

         DEĊIŻJONI TAL-KUNSILL
   tad-29 ta’ Novembru 2010
   li taħtar membru supplenti Finlandiż fil-Kumitat tar-Reġjuni
   (2010/733/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Finlandiż,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE u 2010/29/UE li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015 (1).

               (2)

               Konsegwentement għat-tmiem tal-mandat tas-Sur Miikka SEPPÄLÄ sar vakanti post ta’ membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Dan li ġej huwa b’dan maħtur fil-Kumitat tar-Reġjuni bħala membru supplenti għall-bqija tal-mandat attwali, jiġifieri sal-25 ta’ Jannar 2015:
   Is-Sur Antero SAKSALA

      Pirkkalan kunnanvaltuuston jäsen

   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, id-29 ta’ Novembru 2010.

            Għall-Kunsill

            Il-President

         K. PEETERS

      (1)  ĠU L 348, 29.12.2009, p. 22 u ĠU L 12, 19.1.2010, p. 11.


title: Deċiżjoni tal-Kunsill tat- 22 ta' April 2013 li taħtar il-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol

text:
               26.4.2013

               MT

               Il-Ġurnal Uffiċjali tal-Unjoni Ewropea

               C 120/7

         DEĊIŻJONI TAL-KUNSILL
   tat-22 ta' April 2013
   li taħtar il-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol
   2013/C 120/02
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra d-Deċiżjoni tal-Kunsill 2003/C 218/01 tat-22 ta’ Lulju 2003 li tistabbilixxi Kumitat ta' Konsultattiv dwar is-Sigurtà u s-Saħħa fuq il-Post tax-Xogħol (1), u b’mod partikolari l-Artikolu 3 tagħha,
   Wara li kkunsidra l-lista ta’ kandidati ppreżentata lill-Kunsill mill-Gvernijiet tal-Istati Membri,
   Billi:

               (1)

               Permezz tad-Deċiżjoni tiegħu tas-16 ta' Frar 2010 (2), il-Kunsill ħatar il-membri u l-membri supplenti tal-Kumitat Konsultattiv dwar is-Sigurtà u s-Saħħa fuq il-Post tax-Xogħol għall-perjodu mill-1 ta' Marzu 2010 sat-28 ta' Frar 2013.

               (2)

               Għalhekk, membri u membri supplenti ġodda għandhom jinħatru għal perijodu ta’ tliet snin.

               (3)

               Il-membri u l-membri supplenti għandhom jibqgħu fil-kariga sakemm jiġu sostitwiti jew sakemm jerġgħu jinħatru mill-ġdid.

         ADOTTA DIN ID-DEĊIŻJONI:
   Artikolu 1
   Dawn li ġejjin huma b'dan maħtura membri u membri supplenti tal-Kumitat Konsultattiv għas-Sigurtà u s-Saħħa fuq il-Post tax-Xogħol għall-perijodu mit-22 ta' April 2013 sat-28 ta' Frar 2016:
   I.   RAPPREŻENTANTI TAL-GVERN

               Stat Membru

               Membri

               Supplenti

               Belġju

               Is-Sur Christian DENEVE

               Is-Sur Jan BATEN
               Is-Sur Xavier LEBICHOT

               Bulgarija

               Is-Sinjura Vaska SEMERDZHIEVA

               Is-Sur Atanas KOLCHAKOV
               Is-Sinjura Darina KONOVA

               Repubblika Ċeka

               Is-Sur Jaroslav HLAVÍN

               Is-Sinjura Anna SAMKOVÁ
               Is-Sinjura Anežka SIXTOVÁ

               Danimarka

               Is-Sinjura Charlotte SKJOLDAGER

               Is-Sinjura Annemarie KNUDSEN
               Is-Sinjura Christine HOLM DONATZKY

               Ġermanja

               Is-Sur Michael KOLL

               Is-Sinjura Ellen ZWINK
               Is-Sur Kai SCHÄFER

               Estonja

               Is-Sinjura Veronika KAIDIS

               Is-Sinjura Kristel PLANGI
               Is-Sur Rein REISBERG

               Irlanda

               Is-Sinjura Paula GOUGH

               Is-Sur Michael WALSH
               Is-Sur John NEWHAM

               Greċja

               Is-Sur Antonios CHRISTODOULOU

               Is-Sinjura Stamatina PISSIMISSI
               Is-Sinjura Aggeliki MOIROU

               Spanja

               Is-Sinjura Dolores LIMÓN TAMÉS

               Is-Sur Mario GRAU RÍOS
               Is-Sinjura Mercedes TEJEDOR AIBAR

               Franza

               Is-Sinjura Bénédicte LEGRAND-JUNG

               Is-Sinjura Sophie BARON
               Is-Sur Olivier MEUNIER

               Italja

               Is-Sur Paolo PENNESI

               Is-Sur Lorenzo FANTINI
               Is-Sinjura Paola CASTELLANO

               Ċipru

               Is-Sinjur Leandros NICOLAIDES

               Is-Sur Marios KOURTELLIS
               Is-Sur Anastasios YIANNAKI

               Latvja

               Is-Sinjura Māra VĪKSNE

               Is-Sinjura Jolanta GEDUŠA
               Is-Sur Renārs LŪSIS

               Litwanja

               Is-Sinjura Aldona SABAITIENĖ

               Is-Sinjura Vilija KONDROTIENĖ
               Is-Sinjura Nerita ŠOT

               Lussemburgu

               Is-Sur Paul WEBER

               Is-Sur Robert HUBERTY
               Is-Sur Carlo STEFFES

               Ungerija

               Is-Sur József BAKOS

               Is-Sinjura Katalin BALOGH
               Is-Sinjura GRÓNAI

               Malta

               Is-Sur Mark GAUCI

               Is-Sur Vincent ATTARD
               Is-Sur David SALIBA

               Pajjiżi l-Baxxi

               Is-Sinjura Esther de KLEUVER

               Is-Sur Martin G. DEN HELD
               Is-Sur Andre MARCET

               Awstrija

               Is-Sinjura Anna RITZBERGER-MOSER

               Is-Sinjura Gertrud BREINDL
               Is-Sinjura Gerlinde ZINIEL

               Polonja

               Is-Sinjura Danuta KORADECKA

               Is-Sur Daniel Andrzej PODGÓRSKI
               Is-Sur Roman SĄSIADEK

               Portugall

               Is-Sur Pedro Nuno PIMENTA BRAZ

               Is-Sur Carlos PEREIRA

               Rumanija

               Is-Sinjura Livia COJOCARU

               Is-Sinjura Anca PRICOP
               Is-Sur Marian TĂNASE

               Slovenja

               Is-Sinjura Tatjana PETRIČEK

               Is-Sur Jože HAUKO
               Is-Sur Etbin TRATNIK

               Slovakkja

               Is-Sinjura Romana ČERVIENKOVÁ

               Is-Sinjura Eleonóra FABIÁNOVÁ
               Is-Sur Erich VASELÉNYI

               Finlandja

               Is-Sur Leo SUOMAA

               Is-Sinjura Kristiina MUKALA
               Is-Sur Wiking HUSBERG

               Svezja

               Is-Sur Mikael SJÖBERG

               Is-Sur Per EWALDSSON
               Is-Sinjura Boel CALLERMO

               Renju Unit

               Is-Sur Stuart BRISTOW

               Is-Sur Clive FLEMING
               Is-Sur Stephen TAYLOR

   II.   RAPPREŻENTANTI TAT-TRADE UNIONS

               Stat Membru

               Membri

               Supplenti

               Belġju

               Is-Sur François PHILIPS

               Is-Sur Herman FONCK
               Is-Sur Stéphane LEPOUTRE

               Bulgarija

               Is-Sur Ivan KOKALOV

               Is-Sur Aleksander ZAGOROV
               Is-Sinjura Reneta VASILEVA

               Repubblika Ċeka

               Is-Sur Jaroslav ZAVADIL

               Is-Sur Miroslav KOSINA
               Is-Sur Jindřich POLÍVKA

               Danimarka

               Is-Sinjura Heidi RØNNE MØLLER

               Is-Sur Jan KAHR FREDERIKSEN

               Ġermanja

               Is-Sinjura Marina SCHRÖDER

               Is-Sur Horst RIESENBERG-MORDEJA
               Is-Sinjura Susanne JASPER

               Estonja

               Is-Sinjura Aija MAASIKAS

               Is-Sur Peeter ROSS
               Is-Sur Ülo KRISTJUHAN

               Irlanda

               Is-Sur Sylvester CRONIN

               Is-Sinjura Esther LYNCH
               Is-Sur Dessie ROBINSON

               Greċja

               Is-Sur Ioannis ADAMAKIS

               Is-Sur Andreas STOIMENIDIS
               Is-Sur Efthimios THEOHARIS

               Spanja

               Is-Sinjura Marisa RUFINO

               Is-Sur Pedro J. LINARES
               Is-Sur Emilio GONZALEZ

               Franza

               Is-Sur Gilles SEITZ

               Is-Sur Henri FOREST

               Italja

               Is-Sinjura Cinzia FRASCHERI

               Is-Sur Marco LUPI
               Is-Sur Sebastiano CALLERI

               Ċipru

               Is-Sur Nikos SATSIAS

               Is-Sur Nicos ANDREOU
               Is-Sur Stelios CHRISTODOULOU

               Latvja

               Is-Sur Ziedonis ANTAPSONS

               Is-Sur Mārtiņš PUŽULS
               Is-Sur Vladimirs NOVIKOVS

               Litwanja

               Is-Sinjura Inga RUGINIENĖ

               Is-Sur Petras GRĖBLIAUSKAS
               Is-Sur Gediminas MOZŪRA

               Lussemburgu

               Is-Sur Serge SCHIMOFF

               Is-Sur Marcel GOEREND
               Is-Sur Robert FORNIERI

               Ungerija

               Malta

               Is-Sur Joseph CARABOTT

               Is-Sur Edwin BALZAN
               Is-Sur Chris ATTARD

               Pajjiżi l-Baxxi

               Is-Sur W. VAN VEELEN

               Is-Sur H. VAN STEENBERGEN
               Is-Sinjura S. BALJEU

               Awstrija

               Is-Sinjura Ingrid REIFINGER

               Is-Sinjura Julia NEDJELIK-LISCHKA
               Is-Sur Alexander HEIDER

               Polonja

               Is-Sinjura Iwona PAWLACZYK

               Is-Sur Dariusz GOC
               Is-Sur Stanisław STOLARZ

               Portugall

               Is-Sur Fernando José MACHADO GOMES

               Is-Sur Georges CASULA
               Is-Sinjura Catarina FERREIRA TAVARES

               Rumanija

               Slovenja

               Is-Sur Lučka BÖHM

               Is-Sur Aljoša ČEČ
               Is-Sur Bojan GOLJEVŠČEK

               Slovakkja

               Is-Sur Peter RAMPAŠEK

               Is-Sur Alexander ŤAŽÍK
               Is-Sur Bohuslav BENDÍK

               Finlandja

               Is-Sinjura Raili PERIMÄKI

               Is-Sinjura Paula ILVESKIVI
               Is-Sur Erkki AUVINEN

               Svezja

               Is-Sinjura Christina JÄRNSTEDT

               Is-Sinjura Jana FROMM
               Is-Sinjura Karin FRISTEDT

               Renju Unit

               Is-Sur Hugh ROBERTSON

   III.   RAPPREŻENTANTI TA’ MIN IĦADDEM

               Stat Membru

               Membri

               Supplenti

               Belġju

               Is-Sur Kris DE MEESTER

               Is-Sur Thierry VANMOL
               Is-Sur Marc JUNIUS

               Bulgarija

               Is-Sur Georgi STOEV

               Is-Sinjura Daniela SIMIDCHIEVA
               Is-Sinjura Petya GEOREVA

               Repubblika Ċeka

               Is-Sur Karel PETRŽELKA

               Is-Sur František HROBSKÝ
               Is-Sur Martin RÖHRICH

               Danimarka

               Is-Sinjura Christina SODE HASLUND

               Is-Sinjura Karoline KLAKSVIG
               Is-Sur Sven-Peter NYGAARD

               Ġermanja

               Is-Sur Eckhard METZE

               Is-Sur Rüdiger TRIEBEL
               Is-Sur Stefan ENGEL

               Estonja

               Is-Sur Marek SEPP

               Is-Sinjura Marju PEÄRNBERG
               Is-Sinjura Ülle MATT

               Irlanda

               Is-Sur Carl ANDERS

               Is-Sinjura Theresa DOYLE
               Is-Sur Kevin ENRIGHT

               Greċja

               Spanja

               Is-Sinjura Isabel MAYA RUIO

               Is-Sinjura Laura CASTRILLO NUÑEZ
               Is-Sur José de la CAVADA HOYO

               Franza

               Is-Sinjura Nathalie BUET

               Is-Sur Franck GAMBELLI
               Is-Sur Patrick LÉVY

               Italja

               Is-Sinjura Fabiola LEUZZI

               Is-Sur Giorgio RUSSOMANNO
               Is-Sur Pietro MASCIOCCHI

               Ċipru

               Is-Sur Emilios MICHAEL

               Is-Sur Polyvios POLYVIOU
               Is-Sinjura Lena PANAGIOTOU

               Latvja

               Is-Sur Aleksandrs GRIGORJEVS

               Is-Sinjura Irēna UPZARE
               Is-Sur Andris POMMERS

               Litwanja

               Is-Sur Vaidotas LEVICKIS

               Is-Sur Jonas GUZAVIČIUS

               Lussemburgu

               Is-Sur Pierre BLAISE

               Is-Sur François ENGELS
               Is-Sur Marc KIEFFER

               Ungerija

               Malta

               Is-Sur John SCICLUNA

               Is-Sur Andrew AGIUS MUSCAT
               Is-Sinjura Carmen BORG

               Pajjiżi l-Baxxi

               Is-Sur W.M.J.M. VAN MIERLO

               Is-Sur R. VAN BEEK
               Is-Sur J.J.H. KONING

               Awstrija

               Is-Sinjura Christa SCHWENG

               Is-Sur Alexander BURZ
               Is-Sinjura Pia-Maria ROSNER-SCHEIBENGRAF

               Polonja

               Is-Sur Grzegorz JUSZCZYK

               Is-Sinjura Grażyna SPYTEK-BANDURSKA

               Portugall

               Is-Sur Luís HENRIQUE

               Is-Sur Manuel Marcelino PENA COSTA
               Is-Sur Luis Miguel CORREIA MIRA

               Rumanija

               Is-Sur Ovidiu NICOLESCU

               Is-Sur Cristian HOTOBOC
               Is-Sinjura Irina Mirela MANOLE

               Slovenja

               Is-Sur Igor ANTAUER

               Is-Sinjura Tatjana ÈERIN
               Is-Sur Anže HIRŠL

               Slovakkja

               Is-Sur Róbert MEITNER

               Finlandja

               Is-Sinjura Katja LEPPÄNEN

               Is-Sur Jan SCHUGK
               Is-Sur Rauno TOIVONEN

               Svezja

               Is-Sinjura Bodil MELLBLOM

               Is-Sur Ned CARTER
               Is-Sinjura Cecilia ANDERSSON

               Renju Unit

               Is-Sur Guy BAILEY

         Artikolu 2
   Il-Kunsill għandu jaħtar il-membri u l-membru supplenti li għadhom ma ġewx innominati f'data aktar tard.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.
   Artikolu 4
   Din id-Deċiżjoni għandha tiġi ppubblikata għall-informazzjoni, f'Il-Ġurnal Uffiċjali tal-Unjoni Ewropea.

      Magħmul fil-Lussemburgu, it-22 ta’ April 2013.

            Għall-Kunsill

            Il-President

         S. COVENEY

      (1)  ĠU C 218, 13.9.2003, p. 1.

      (2)  ĠU L 45, 20.2.2010, p. 5.